**VISPĀRĪGĀ VIENOŠANĀS**par kārtību kādā slēdzams ēdināšanas pakalpojumu līgums un nodrošināmi   
ēdināšanas pakalpojumi – 2.daļā “Zupas piegāde sociālās rehabilitācijas programmas “KARTS ĒDIENS – VESELĪGA VIDE” ietvaros”

Daugavpilī, 2017.gada \_\_\_\_.oktobrī

**Daugavpils pilsētas pašvaldības iestāde “Sociālais dienests”,** reģ.Nr.90001998587, juridiskā adrese: Vienības iela 8, Daugavpils, tās vadītājas p.i. Nonnas Jakubovskas personā, kura rīkojas uz Nolikuma pamata (turpmāk – **Pasūtītājs**), no vienas puses, un

**SIA “Gurman plus D”**, reģ.Nr. 41503042346, juridiskā adrese: Muitas iela 1, Daugavpils, tā valdes locekļa Jevģeņija Ribkina personā, kura pārstāvības tiesības reģistrētas Uzņēmumu reģistrā, (turpmāk – Dalībnieks) no otras puses,

pamatojoties uz Dalībnieka iepirkumam Publisko iepirkumu likuma 10.panta pirmajā daļā noteiktajā kārtībā „Ēdināšanas pakalpojumu sniegšana Sociālā dienesta klientiem”, iepirkuma identifikācijas numurs DPD 2017/120 (turpmāk – Iepirkums) iesniegto piedāvājumu,

ņemot vērā Daugavpils pilsētas domes Iepirkuma komisijas 2017.gada 29.septembra lēmumu (prot. Nr.5), Publisko iepirkumu likuma 1.panta 33.punktu un 56.pantu, noslēdz Vispārīgo vienošanos (turpmāk – Vienošanās) par turpmāk minēto:

**I. Vienošanās priekšmets**

1. Pasūtītājs uzdod Dalībniekam un Dalībnieks apņemas nodrošināt ēdiena pagatavošanu un nogādāšanu *Sociālā dienesta Sociālajā/Nakts patversmē, Šaurā ielā 23, Daugavpilī, vienu reizi dienā (zupas virtuve)*. Pretendents apņemas nodrošināt ēdiena pagatavošanu, iepakošanu un transportēšanu atbilstoši normatīvo aktu prasībām *Nakts patversmes* klientiem (turpmāk – klienti).
2. Dalībnieks nodrošina ēdināšanas pakalpojuma sniegšanu klientiem atbilstoši Pakalpojuma līguma nosacījumiem (pielikums) un Iepirkumā iesniegtajam tehniskajam piedāvājumam, kas pēc Pakalpojuma līguma noslēgšanas kļūst par tā neatņemamu sastāvdaļu.

**II. Vispārīgā vienošanās summa**

1. Vienošanās summa tās darbības laikā sastāda **EUR 16 661,15 (sešpadsmit tūkstoši seši simti sešdesmit viens euro 15 centi) bez PVN**. Pievienotās vērtības nodokli piemēro Latvijas Republikas likumdošanā noteiktajā apmērā un kārtībā.
2. Sakarā ar iespējamu klientu skaita pieaugumu, puses var palielināt Vienošanās summu, bet ne vairāk kā par 10 % (desmit procentiem) no kopējās Vienošanās summas.
3. Pasūtītājam nav pienākums iztērēt visu Vienošanās summu.

**III. Pakalpojuma sniegšanas kārtība Vienošanās ietvaros**

1. Vienošanās ietvaros Pasūtītājs ar Dalībnieku uz Vienošanās darbības termiņu noslēdz Pakalpojuma līgumu par ēdināšanas pakalpojumu sniegšanu Pasūtītāja klientiem.
2. Ar Pakalpojuma līguma spēkā stāšanos Dalībnieks iegūst tiesības uzsākt ēdināšanas pakalpojuma sniegšanu.
3. Pakalpojuma saņemšanas vieta – *Nakts patversmē, Šaurā ielā 23, Daugavpilī.*
4. Pasūtītājs nodrošina, ka katram klientam ir pieejama informācija par vienas nedēļas ēdienkartes saturu. Dalībnieks piekrīt, ka konkursā iesniegtās ēdienkartes ir publiski pieejamas.
5. Pasūtītājs negarantē Dalībniekiem konstantu *Nakts patversmes* klientuskaitu katru dienu un neuzņemas atbildību par iespējamiem zaudējumiem un negūto peļņu, kas rodas Dalībniekam, sakarā ar klientu skaita izmaiņām.

**IV. Vienošanās darbības termiņš un spēkā esība**

1. Vienošanās stājas spēkā **2017.gada \_\_\_\_.oktobrī** un ir spēkā vienu gadu, līdz **2018.gada \_\_\_\_.oktobrim.**
2. Vienošanās ir spēkā un saistoša Dalībniekam un Pasūtītajam, līdz brīdim kamēr ir spēkā starp pusēm Vienošanās ietvaros noslēgtais Pakalpojuma līgums.

**V. Noslēguma jautājumi**

1. Vienošanās izpildīšanas pienākums pāriet attiecīgās Puses tiesību un saistību pārņēmējiem.
2. Visi Vienošanās grozījumi un papildinājumi noformējami rakstiski. Tie pievienojami Vienošanai kā pielikumi un kļūst par Vienošanās neatņemamām sastāvdaļām. Pieļaujami tikai nebūtiski Vienošanās grozījumi.
3. Ja kāds no Vienošanās noteikumiem zaudē savu juridisko spēku, tas neietekmē pārējos Vienošanās noteikumus.
4. Vienošanās sastādīta uz 2 lapām latviešu valodā 2 eksemplāros, pa vienam eksemplāram katram Līdzējam. Visiem eksemplāriem ir vienāds juridisks spēks.

Pielikumā: Pakalpojuma līguma projekts uz 6 lp.

**VI. Pušu rekvizīti un paraksti**

|  |  |
| --- | --- |
| **PASŪTĪTĀJS:**  **Daugavpils pilsētas pašvaldības**  **iestāde “Sociālais dienests”**  Reģ. Nr. 90001998587  Vienības iela 8, Daugavpils, LV-5400  Fakss: 654 40930  Tālr.: 654 23700  Banka: Citadele banka  Bankas kods: PARXLV22  Bankas konts: LV48PARX000050062606    Vadītājas p.i.: \_\_\_\_\_\_\_\_\_\_\_\_ /N.Jakubovska/ | **DalībniekS:**  **SIA “Gurman plus D”** reģ. Nr.41503042346 Muitas iela 1,  Daugavpils, LV-5401  AS Nordea Bank AB Kods: NDEALV2X  Konts: LV37NDEA0000082414481  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_/J.Ribkins/ |

**Pielikums**2017.gada \_\_\_ pie vispārīgās vienošanās

par kārtību kādā slēdzams ēdināšanas pakalpojumu līgums un nodrošināmi   
ēdināšanas pakalpojumi – *(2.daļa)* *zupas piegāde sociālās rehabilitācijas programmas*

*“KARTS ĒDIENS – VESELĪGA VIDE” ietvaros / (3.daļa) ēdināšanas pakalpojumu sniegšana*

*Dienas aprūpes centra personām ar garīga rakstura traucējumiem klientiem*

*PROJEKTS*

**PAKALPOJUMA LĪGUMS**

par ēdināšanas pakalpojumu sniegšanu Sociālā dienesta *Nakts patversmes / Dienas aprūpes centra* klientiem

Daugavpilī, 201\_\_.gada \_\_.\_\_\_\_\_\_\_\_\_\_\_\_\_

**Daugavpils pilsētas domes pašvaldības iestāde “Sociālais dienests”**,reģ.Nr.90001998587, juridiskā adrese: Vienības iela 8, Daugavpils, vadītājs **\_\_\_\_\_\_\_\_\_\_\_\_\_\_\_** personā, kura rīkojas uz Nolikuma pamata (turpmāk – PASŪTĪTĀJS), no vienas puses, un

**\_\_\_\_\_\_\_\_\_\_\_**, vienotais reģistrācijas numurs \_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_, valdes \_\_\_\_\_ \_\_\_\_\_\_\_\_\_\_\_\_\_ personā, kura/kuras pārstāvības tiesības reģistrētas Uzņēmumu reģistrā (turpmāk – IZPILDĪTĀJS), no otras puses, (abi kopā - puses) bez viltus maldības vai spaidiem, brīvi un nepiespiesti izsakot savu gribu,

ņemot vērā Daugavpils pilsētas domes rīkotā iepirkuma “Ēdināšanas pakalpojumu sniegšana Sociālā dienesta klientiem”, iepirkuma identifikācijas numurs DPD 2017/120, ietvaros 201\_\_.gada \_\_\_.\_\_\_\_\_\_\_\_\_\_\_\_\_\_\_ starp pusēm noslēgto Vispārīgo vienošanas, noslēdza šāda satura pakalpojuma līgumu (turpmāk – Līgums):

**I. Līguma priekšmets**

1. Pasūtītājs uzdod, bet Izpildītājs apņemas šajā līgumā noteiktajā kārtībā veikt Sociālā dienesta *Nakts patversmes Šaurā iela 23, Daugavpilī vai Dienas aprūpes centra personām ar garīga rakstura traucējumiem Arhitektu ielā 21, Daugavpilī*, klientu (turpmāk – klienti) ēdināšanu (turpmāk – Pakalpojums).
2. IZPILDĪTĀJS sniedz Pakalpojumu atbilstoši iepirkumam iesniegtajam tehniskajam piedāvājumam, kas ir līguma neatņemama sastāvdaļa (1.pielikums). Nepieciešamības gadījumā Izpildītājam ir pienākums nodrošināt pasūtījuma atbilstības novērtēšanu obligātajās sfēras, kas pakļautas obligātajai atbilstības novērtēšanai.

**II. Līguma summa**

1. Līguma kopējā summa nav konstanta un ir atkarīga no *Nakts patversmes vai Dienas aprūpes centra* klientu skaita, kas tiek norīkoti pakalpojuma saņemšanai.
2. Vienas dienas ēdināšanas pakalpojuma izmaksas vienam *Nakts patversmes vai Dienas aprūpes centra* klientam sastāda: *(ēdienu veidus norāda atkarībā no daļas)* *zupas virtuve – EUR \_\_\_\_ bez PVN vai brokastis – EUR \_\_\_\_ bez PVN, pusdienas EUR \_\_\_ bez PVN, launags EUR \_\_\_\_ bez PVN.*
3. Vienas dienas ēdināšanas pakalpojuma izmaksas vienam klientam ir konstantas un paliek nemainīgas visā līguma darbības laikā.

**III. Pušu tiesības un pienākumi**

1. IZPILDĪTĀJS apņemas:
   1. sniegt Pakalpojumu pienācīgā kvalitātē, kas pilnībā atbilst iepirkumam iesniegtā tehniskā piedāvājuma prasībām (pielikums), ievērojot Pakalpojuma ēdienkarti un tehnoloģiskās kartes, it īpaši nodrošinot, ka Pakalpojumā tiek izmantots tehniskajā piedāvājumā norādītais bioloģiskās lauksaimniecības, nacionālās pārtikas kvalitātes shēmas un integrētās audzēšanas prasībām atbilstošu produktu īpatsvars. *IZPILDĪTĀJS, saskaņojot ar PASŪTĪTĀJU ir tiesīgs ēdienkarti mainīt un aktualizēt atbilstoši sezonai (ziema, pavasaris, rudens, vasara) ar nosacījumu, ka tiek nodrošināts tehniskajā piedāvājumā norādītais bioloģiskās lauksaimniecības, nacionālās pārtikas kvalitātes shēmas, integrētās audzēšanas prasībām atbilstošu produktu un izmantoto sezonālo augļu, ogu, dārzeņu īpatsvars;*
   2. izpildot Pakalpojumu ievērot Zemkopības ministrijas izstrādāto vietējo augļu un dārzeņu pieejamības kalendāru (2.pielikums), nodrošinot, ka ēdienu pagatavošanai izmantojamie dārzeņi un augļi tiek iegādāti, ņemot to sezonālo pieejamību tirgū;
   3. iesniegt un regulāri aktualizēt ražotāju un audzētāju sarakstu, norādot to kontaktinformāciju un ar ražotāju vai audzētāju noslēgto līgumu par sadarbību ar IZPILDĪTĀJU ēdināšanas pakalpojuma līguma izpildē, ja IZPILDĪTĀJS pats nav bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām atbilstošu produktu ražotājs vai audzētājs;
   4. pasniegt ēdienus un dzērienus, lietojot atkārtoti izmantojamus galda piederumus, traukus un galdautus, ievērojot vispārpieņemto ēdienu pasniegšanas un galda servēšanas etiķeti;
   5. atkritumi, kas radīsies, sniedzot ēdināšanas pakalpojumu, tiks savākti atsevišķi, saskaņā ar Daugavpils pilsētas domes 27.03.2014. Saistošo noteikumu Nr.16 *“Atkritumu apsaimniekošanas noteikumi Daugavpils pilsētā” 25.punktu, kurš nosaka, ka atkritumu radītājiem, kas nodarbojas ar pārtikas produkcijas ražošanu vai apstrādi, pārtikas preču tirdzniecību, sabiedrisko ēdināšanas pakalpojumu sniegšanu, ir pienākums dalīti vākt bioloģiski noārdāmos atkritumus, kas rodas to saimnieciskās darbības rezultātā un noslēgt līgumu ar atkritumu apsaimniekotāju par šo atkritumu izvešanu, ievērojot atkritumu apsaimniekotāja noteiktās prasības attiecībā uz šo atkritumu apsaimniekošanu. Bioloģiski noārdāmo atkritumu uzkrāšana veicama tādā veidā, kas nodrošina attiecīgās atkritumu tvertnes nepieejamību trešajām personām*;
   6. nodrošināt ēdienu pasniegšanu, izmantojot *Nakts patversmes / Dienas aprūpes centra* telpas un galda piederumus;
   7. izpildīt citus līguma un normatīvo aktu nosacījumus.
2. Izpildītājs uzņemas atbildību par darba drošības, darba aizsardzības, darba kārtības, sanitāro normu, drošības tehnikas, ugunsdrošības, apkārtējās vides aizsardzības regulējošo normatīvo aktu, kā arī citu normatīvo aktu ievērošanu.
3. Izpildītājs uzņemas pilnu atbildību par zaudējumiem, kas var rasties Pasūtītājam vai trešajām personām, izpildot Pakalpojumu.
4. IZPILDĪTĀJS uzņemas pilnu atbildību par Pakalpojuma sniegšanā iesaistītajiem darbiniekiem un to kvalifikāciju.
5. Pasūtot pakalpojumu PASŪTĪTĀJS sastāda pieprasījumu, kurā norāda datumu, kurā vēlas saņemt pakalpojumu un pakalpojuma apjomu. PASŪTĪTĀJS iesniedz pieprasījumu vismaz vienu dienu iepriekš pakalpojuma saņemšanas.
6. PASŪTĪTĀJS apņemas samaksāt par kvalitatīvi sniegto pakalpojumu šajā līgumā noteiktajos termiņos un kārtībā.

**IV. Līguma izpildes kartība**

1. Izpildītājs sniedz Pakalpojumu Pasūtītāja klientiem.
2. Sniedzot pakalpojumu Izpildītājs sastāda Klientu tabulu, kuriem sniegts pakalpojums. Tabulā norāda klientu vārdu, uzvārdu personas kodu un datumu, kad klients saņēma pakalpojumu.
3. IZPILDĪTĀJS nodrošina, ka klients parakstās par Pakalpojuma saņemšanu.
4. IZPILDĪTĀJS nodrošina Klientam iespēju saņemt Pakalpojumus katru dienu, *divas vai trīs* reizes dienā laikā no \_\_\_\_\_\_\_\_\_\_\_\_\_\_ *(norāda saskaņā ar tehnisko specifikāciju).*
5. Pasūtītājs ir tiesīgs veikt kontroli par šī līguma izpildi, tajā skaitā veikt pārbaudes par:
   1. to vai Pakalpojuma izpildē tiek izmantots tehniskajā piedāvājumā norādītais bioloģiskās lauksaimniecības, nacionālās pārtikas kvalitātes shēmas un integrētās audzēšanas prasībām atbilstošu produktu īpatsvars;
   2. to vai Pakalpojuma izpildē tiek ievērots Zemkopības ministrijas izstrādāto vietējo augļu un dārzeņu pieejamības kalendārs;
   3. piegādāto pārtikas produktu izcelsmi un kvalitāti;
   4. to, kā tiek ievērota ēdienu pasniegšanas un galda servēšanas etiķete un vai ēdieni un dzērieni tiek pasniegti, lietojot atkārtoti izmantojamus galda piederumus, traukus un galdautus;
   5. to, vai pakalpojuma sniegšanā radušies bioloģiski noārdāmie atkritumi tiek savākti atsevišķi;
   6. to, kā tiek izpildīti citi līguma nosacījumi.
6. Nodrošinot iespēju veikt Līguma 16.punktā noteiktās kvalitātes pārbaudes, izpildītājs nodrošina, ka:
   1. Līguma izpildei nepieciešamie pārtikas produkti tiek uzglabāti dalīti no citiem līgumu izpildei nepieciešamajiem produktiem;
   2. produkti, kas atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām, ir attiecīgi marķēti;
   3. produkti, kas atbilst bioloģiskās lauksaimniecības prasībām, nacionālās pārtikas kvalitātes shēmas un lauksaimniecības produktu integrētās audzēšanas prasībām, tiek iegādāti no Līguma pielikumā noteiktajiem audzētājiem un ražotājiem;
   4. tiek glabātas produktu pavadzīmes, kas apliecina produktu izcelsmi un likumīgu iegādi no Līguma pielikumā noteiktajiem audzētājiem un ražotājiem;
   5. ēdienu un dzērienu pasniegšanā tiek lietoti atkārtoti izmantojami galda piederumi, trauki un galdauti;
   6. pakalpojuma sniegšanā radušies bioloģiski noārdāmie atkritumi tiek savākti un glabāti atsevišķi.
7. Pasūtītāja pārstāvji ir tiesīgi Pakalpojuma sniegšanas laikā (līguma 16.punkts), jebkurā brīdī ierasties pie IZPILDĪTĀJA, pieprasīt līguma 17.punktā noteiktos un citus nepieciešamos dokumentus. Pārstāvību apliecina rakstiska pilnvara vai rīkojuma dokuments. Nepieciešamības gadījumā PASŪTĪTĀJS var pieaicināt speciālistus un ekspertus.

**V. Norēķinu kartība**

1. Norēķini notiek reizi mēnesī. Līdz katra mēneša 5.datumam Izpildītājs piestāda Pasūtītājam rēķinu par iepriekšējo mēnesi. Kopā ar rēķinu Izpildītājs nodod aizpildītu un parakstītu klientu tabulu.
2. Summai, kas norādīta rēķinā, jābūt vienādai ar Klientu tabulas kopējo summu.
3. Pēc klientu tabulas un rēķinu saņemšanas Pasūtītājs **20 (divdesmit)** dienu laikā pārbauda datus, kuri noradīti rēķinā un klientu tabulā.
4. Ja pārbaudes laikā tiek konstatēti dati, kas neatbilst patiesībai vai citi trūkumi, kas neatbilst šī līguma izvirzītajām prasībām, tad Pasūtītājs sastāda pretenziju un nosūta šo pretenziju Izpildītājam.
5. Ja **5 (piecu)** dienu laikā pēc pretenzijas saņemšanas Izpildītājs neizvirza savus iebildumus Pasūtītājam sakarā ar saņemto pretenziju, tad uzskatāms, ka Izpildītājs akceptē Pasūtītāja pretenziju.
6. **5 (piecu)** dienu laikā pēc pārbaudes pabeigšanas, bet šī līguma 22.punktā paredzētajā gadījumā 5 (piecu) dienu laikā pēc pretenzijas akceptēšanas, Pasūtītājs maksā Izpildītājam saskaņoto summu bezskaidrā naudā ar pārskaitījumu uz Izpildītāja bankas norēķinu kontu.

**VI. Pušu atbildība**

1. IZPILDĪTĀJS un PASŪTĪTĀJS ir mantiski atbildīgi par līgumā paredzēto saistību izpildi.
2. Gadījumā, ja PASŪTĪTĀJS neievēro šajā līgumā paredzētos maksāšanas termiņus, tas maksā IZPILDĪTĀJAM līgumsodu 0,2% (nulle komats divu) procentu apmērā no laikā neapmaksātās summas par katru nokavēto dienu, bet ne vairāk kā 10% (desmit) procentus no līgumcenas.
3. Gadījumā, ja IZPILDĪTĀJS aizkavē līguma izpildes uzsākšanu, tad maksā PASŪTĪTĀJAM līgumsodu 0,5% (nulle komats piecu) procentu apmērā no kopējās līguma summas par katru nokavēto dienu, bet ne vairāk kā 10% (desmit) procentus no līgumcenas.
4. Gadījumā, ja IZPILDĪTĀJS nenodrošina Pakalpojumu (iespēju saņemt pusdienas) visiem norīkotajiem klientiem, tad maksā līgumsodu EUR 10,00 (desmit *euro*) par katru gadījumu, kad pakalpojums nav nodrošināts. Pasūtītājs ietur līgumsodu no ikmēneša maksājuma summas.
5. Gadījumā, ja IZPILDĪTĀJS nenodrošina Līguma 17.punktā minēto prasību izpildi, tad maksā līgumsodu EUR 50,00 (piecdesmit *euro*) par katru konstatēto gadījumu. Pasūtītājs ietur līgumsodu no ikmēneša maksājuma summas.
6. Par katru pārkāpumu Pasūtītājs vai Pasūtītāja atbildīgais darbinieks sastāda aktu.
7. Ja IZPILDĪTĀJS pārtrauc pildīt saskaņā ar līgumu uzņemtās saistības, IZPILDĪTĀJS 10 (desmit) darba dienu laikā no brīža, kad līgumā minēto saistību izpilde pārtraukta, maksā Pasūtītājam līgumsodu EUR 1000 (viens tūkstotis *euro*) apmērā. Pasūtītājs ietur līgumsodu no kārtējās maksājuma summas.

**VII. Līguma grozīšanas un izbeigšanas kārtība**

1. Līguma darbības laikā ir pieļaujami nebūtiski līguma nosacījumu grozījumi.
2. Visi grozījumi un papildinājumi šim līgumam noformējami rakstveidā divos eksemplāros, kurus paraksta Līdzēji, un kas tādā gadījumā kļūst par šī līguma neatņemamu sastāvdaļu. Nekādi mutiski papildinājumi netiks uzskatīti par šī līguma nosacījumiem.
3. Izpildītāja apakšuzņēmējus, uz kuru iespējām IZPILDĪTĀJS balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
   1. apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz apakšuzņēmējiem;
   2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām.
4. Līdzējiem ir tiesības vienpusēji atkāpties no līguma izpildes pirms termiņa neatlīdzinot zaudējumus, rakstiski paziņojot par to otrai pusei **divus mēnešus** iepriekš.
5. Pasūtītājs ir tiesīgs nekavējoties vienpusēji atkāpties no līguma izpildes neatlīdzinot zaudējumus, šādos gadījumos:
   1. IZPILDĪTĀJS kavē Līguma izpildes uzsākšanu vairāk kā par 10 kalendāra dienām;
   2. tiek konstatēti vairāk nekā 5 (pieci) gadījumi, kad IZPILDĪTĀJS nenodrošina Pakalpojumu (iespēju saņemt pusdienas) visiem klientiem;
   3. tiek konstatēti vairāk nekā 2 (divi) gadījumi, kad IZPILDĪTĀJS nenodrošina Līguma 17.punktā minēto prasību izpildi;
   4. ar Pārtikas un veterinārā dienesta lēmumu IZPILDĪTĀJAM tiek aizliegts sniegt pakalpojumu;
   5. IZPILDĪTĀJS kļūst maksātnespējīgs, bankrotē, tā darbība tiek izbeigta, pārtraukta vai apturēta, tajā skaitā ar Pārtikas un veterinārā dienesta lēmumu.
6. IZPILDĪTĀJS ir tiesīgs vienpusēji nekavējoties atkāpties no līguma izpildes, neatlīdzinot PASŪTĪTĀJAM nekādus zaudējumus, ja Pasūtītājs līgumā noteiktajos termiņos nav veicis maksājumus un maksājumu kavējums pārsniedz 30 (trīsdesmit) kalendāra dienas.
7. Līgumā noteiktajos gadījumos Līdzēji atkāpjas no līguma izpildes, neatlīdzinot zaudējumus.
8. Ja Pasūtītājs vienpusēji atkāpjas no līguma saskaņā ar 35.1.-35.5.punktiem, IZPILDĪTĀJS 10 (desmit) darba dienu laikā pēc Pasūtītāja paziņojuma par vienpusēju atkāpšanos no līguma saņemšanas maksā Pasūtītājam līgumsodu EUR 1000 (viens tūkstotis *euro*) apmērā. Pasūtītājs ietur līgumsodu no kārtējās maksājuma summas.

**VIII. Nepārvarama vara**

1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

**IX. Līguma darbības termiņš**

1. Līgums stājas spēkā **201\_\_.gada \_\_\_ .\_\_\_\_\_\_\_\_\_** un ir spēkā Vienošanās darbības termiņā, līdz **201\_\_.gada \_\_\_\_.\_\_\_\_\_\_.**

**X. Nobeiguma noteikumi**

1. Līgums satur pušu pilnīgu vienošanos. Puses ir iepazinušās ar tā saturu un piekrīt tā punktiem, apliecinot to ar saviem parakstiem.
2. Strīdus, kas radušies līguma izpildes gaitā, puses cenšas atrisināt savstarpējas vienošanās ceļā. Bet, ja puses vienošanos nepanāk, strīdu izskata tiesā, normatīvajos aktos noteiktajā kārtībā.
3. Līgums ir sastādīts valsts valodā uz \_\_\_\_ lapām ar pielikumiem uz \_\_\_\_\_ lapām, kopā uz \_\_\_ lapām un parakstīts 2 (divos) identiskos eksemplāros, pa vienam eksemplāram katrai līgumslēdzējai pusei. Abiem eksemplāriem ir vienāds juridiskais spēks.
4. Par līguma izpildi atbildīgās personas:
   1. no Pasūtītāja puses – \_\_\_\_\_\_, mob.\_\_\_\_\_\_\_\_.

44.2. no Izpildītāja puses – \_\_\_\_\_\_\_, mob.\_\_\_\_\_\_\_\_.

1. Līdzēju pilnvarotie pārstāvji ir atbildīgi par līguma izpildes uzraudzīšanu.
2. Pielikumā:

Izpildītāja tehniskā piedāvājuma kopija uz \_\_\_ lp.;

Vietējo augļu un dārzeņu pieejamības kalendāra uz \_\_\_ lp.

**XI. Pušu rekvizīti un paraksti:**